SavonlinnaTours | Ammattitaitoinen matkanjärjestäjä palveluksessasi
Savonlinna Tours Oy on Savonlinnassa toimiva yksityinen matkatoimisto.
Palvelemme koko Etelä-Savon alueelle tulevia asiakkaita.
Meiltä saat majoitukset, ooppera ym. liput, kuljetukset, opaspalvelut, risteilyt, kohdekäynnit, kokous- ja kongressipalvelut sekä tilavaraukset.
Räätälöimme ohjelmat ja erilaiset kokonaisuudet toiveenne mukaan, ammattitaidolla.
Teemme myös teatteri-, tutustumis- ja kiertomatkoja muualle Suomeen.
Olemme Kilpailu- ja Kuluttajavirastoon rekisteröitynyt Matkanjärjestäjä, 491/16/MJ
Suunnitteletko ryhmämatkaa Savonlinnan seudulle tai muualle Suomeen?
Anna tehtävä ammattilaisten hoidettavaksi! Suunnittelemme yksilöllisen matkaohjelman aikatauluineen. Kaikki yhdellä kertaa.
Voisiko retki Savonlinnaan kuulostaa vaikkapa tältä?
Päivä alkaa tutustumisella Savonlinnan historiaan ja nykypäivään opastetulla kävely- tai bussikierroksella. Kierroksen yhteydessä vierailu Olavinlinnassa sekä Riihisaaren museossa linnan kupeessa.
Risteily vaikkapa höyrylaivalla kauniissa Pihlajaveden saaristossa kruunaa päivän.
Risteilyn aikana voi nauttia lounasta tai päivällistä upeissa maisemissa virkistäviä juomia unohtamatta.
Lörtsykahvit Savonlinnan kuuluisalla torilla kuuluvat myös asiaan.
Ota yhteyttä niin räätälöidään päivästä juuri sellainen kuin sinä haluat!
Elämyksiä ja kokemuksia ryhmämatkalla!
Järjestämme muutaman kerran vuodessa ryhmämatkan mielenkiintoisiin kohteisiin Suomessa. Olemme käyneet esimerkiksi teatterimatkalla Helsingissä sekä kulttuurimatkalla Jyväskylän seudulla.
Kysy lisää tulevista matkoista täältä tai puh: 050 548 4004 | Päivi Ruuskanen
Kuhamäentie 33, 57810 Savonlinna
Savonlinna Tours välittää Savonlinnan Oppaat ry:n virallisia Suomen Opasliiton auktorisoimia matkailuoppaita.
Oppaan voi tilata kaupunkikiertoajelulle, kävelykierrokselle ja erilaisille teemaopastuksille. Opas voi lähteä mukaan esim. risteilylle, luontoretkelle, maaseutukierrokselle ja lisäksi voivat toimia myös matkanjohtajina pidemmillä matkoilla.
Opastuskielet: suomi, ruotsi, englanti, saksa, ranska, espanja, venäjä ja japani.
Perusopastus on 1 1/2 tunnin pituinen kaupunkikierros bussilla tai kävelyopastus.
Teemaopastuksina:
• Savonlinnan oopperajuhlat – kattaus savolaiseen tapaan
• Kylpyläelämää Onnellisten saarilla
• Kävelykierros Talvisalon hautausmaalla
• Linnan Malmista Saimaan Helmeksi
• Tarinoiden Linnankatu
• Linnankadun joulu 1925
• Joel Lehtosen jalanjäljillä
• Päiväpromenadilla Kirkkoniemessä 1946
Katso lisää teemaopastuksista täältä:
Teemaopastukset Savonlinnassa
Savonlinnan oopperajuhlat – kattaus savolaiseen tapaan
Viime kesän uusi kävelyopastus saa jatkoa myös kesällä 2018! Historian havinaa ja tarinoiden kertomaa oopperajuhlien eri vaiheista. Kesto n. 2 h
Kylpyläelämää Onnellisten saarilla
Kasinon saarilla tehtävä kävelykierros, jonka aikana tutustutaan mm. tsaarin ajan kylpylän historiaan 1900-luvun alussa, kylpyläperinteisiin ja hiukan nykypäiväänkin.
Kävelykierros Talvisalon hautausmaalla
Teemoina ovat mm. Savonlinnalaisia merkkihenkilöitä, Taiteilijat Talvisalossa ja Liike-elämän edustajia, Vahvoja naisia, Upseereita ja herrasmiehiä – kysy lisää!
Tilauksesta myös opastettu kävelykierros Kerimäen hautausmaalla
Kierros esittelee Savonlinnan historiallisia vaiheita ja kertoo elämästä kaupungin vanhimmalla kadulla, Linnankadulla.
Lapsille ja lapsenmielisille sopiva Linnankadun kävelykierros, jonka aikana kuullaan tarinoita kaupungissa vaikuttaneista värikkäistä hahmoista.
Linnankadun joulu 1925
Kaksi kuvitteellista kaupunkilaisrouvaa, opettajatar Ada Liljeström ja laivanvarustajan rouva Elise Burgman, tapaavat toisensa jouluvalmistelujen keskellä Linnankadulla joulukuussa 1925. Heidän mukanaan osallistujat pääsevät mukaan 20-luvun joulun tunnelmaan ja kuulevat tarinoita kaupungissa vaikuttaneista oikeista henkilöistä ja vuoden 1925 tapahtumista.
Tervetuloa piipahtamaan Linnankadun joulun tunnelmiin!
Tutustutaan Savonlinnaan Joel Lehtosen elämäntarinan kautta. Kysy lisää erilaisista vaihtoehdoista!
Päiväpromenadilla Kirkkoniemessä 1946
Linnankadun joulusta tutut rouvat Ada Liljeström ja Elise Burgman jatkavat yhteisiä tapaamisiaan ja vierailevat tällä kertaa Kirkkoniemen vanhalla hautausmaalla vuoden 1946 tunnelmissa. He keskustelevat ajankohtaisista asioista sodan jälkeisenä jälleenrakennuksen aikana ja tutustuvat myös Kirkkoniemen historiaan.
© Savonlinna Tours Oy